62021CO0464_INF
Digriet tal-Qorti tal-Ġustizzja (Is-Sitt Awla) tas-26 ta’ April 2022 –Universitat de Barcelona
(Kawża C-464/21)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Politika soċjali – Direttiva 1999/70/KE – Ftehim qafas bejn CES, UNICE u CEEP fuq ix-xogħol għal żmien determinat – Kuntratti suċċessivi ta’ xogħol għal żmien determinat fis-settur pubbliku – Klawżola 2 u Klawżola 3(1) – Kamp ta’ applikazzjoni – Kunċett ta’ ‘ħaddiem għal żmien determinat’”
Politika soċjali – Ftehim qafas bejn CES, UNICE u CEEP fuq ix-xogħol għal żmien determinat – Direttiva 1999/70 – Kamp ta’ applikazzjoni – Ħaddiem impjegat abbażi ta’ kuntratti suċċessivi ta’ xogħol għal żmien determinat fis-settur pubbliku – Klassifikazzjoni mill-ġdid tar-relazzjoni tax-xogħol, bħala sanzjoni, f’relazzjoni ta’ xogħol għal żmien indeterminat mhux permanenti – Inklużjoni
(Direttiva tal-Kunsill 1999/70, Anness, Klawżoli 2 u 3(1))
(ara l-punti 22 sa 26)
Dispożittiv
Il-Klawżola 2 u l-Klawżola 3(1) tal-Ftehim Qafas dwar xogħol għal żmien fiss, konkluż fit-18 ta’ Marzu 1999, li jinsab fl-anness tad-Direttiva tal-Kunsill 1999/70/KE tat-28 ta’ Ġunju 1999 dwar il-ftehim qafas dwar xogħol għal żmien fiss konkluż mill-ETUC, mill-UNICE u miċ-CEEP, għandhom jiġu interpretati fis-sens li ħaddiem li kien marbut mal-persuna li timpjegah fis-settur pubbliku permezz ta’ kuntratti suċċessivi tax-xogħol għal żmien determinat u li r-relazzjoni tax-xogħol tagħhom tista’ tiġi kklassifikata mill-ġdid, bħala sanzjoni, bħala li hija “relazzjoni tax-xogħol għal żmien indeterminat mhux permanenti”, jaqa’ taħt il-kamp ta’ applikazzjoni ta’ dan il-ftehim qafas.